
en ON he IV REDET ars Ree DE 


KonG FELiks DRAGER 1 LEDING. 


Feliks Konge i Murcialand 

er draget i Leding med Hest og Mand, 
med syngende Sværd han høster 

alt paa de fremmede Kyster. 


Gennem Frankerlandet, hvor Hæren drog, 
rygende Luer mod Himlen slog, 

og mellem de ødende Flammer 

man hørte døendes Jammer. 


Naar Solen keg over Bjærgets Rand, 
da traf dens Øje et afbrændt Land, 
en vildere Flamme har hærget 

den Rigdom, den havde bjærget.” 


Nedtraadt laa paa Marken den gode Sæd, 
Vogteren gik bag sin Bjord og græd, 
han ejed ej længer en Hytte, 

der kunde mod Vejret ham skytte. > 


Da lagde Kongen sin Haand paa sit 
Sværd, 

han drejed sit Hoved om mod sin Hær: 

Nu ville vi Hestene vende, 

det Hærværk skal have Ende. 


Nu have vi nok af Rov og af Ry, 
nu ville vi drage til Naples By, 
der ville den Herre vi takke, 
som bøjed vor Fjendes Nakke. 


Da kom en Skare i stormende Ridt. 
Halioh, Herre Konge, I tøve lidt. 
Her bringe vi eder en Fange, 

hun vejer vel op imod mange. 

Det var cen Kvinde, saa ung og spæd, 
i Pilegrimskjortel saa var hun klæd', 
ad Kinden Taarer sig listed 

for Tab, hun nys havde fristet. 


Knap tyve Somre gammel hun saa 
sin Faders Blod, paa Marken han laa, 
vanhellige Fødder voved 

at trampe hans hvide Hoved. 


Kong Feliks sendte hende et Blik, 
et hastigt Smil over Læben ham gik. 
Han saa han holdt tvende i Live 
ved hende Naade at give. 


Er Du en Kristen? spurgte han koldt; 
hun løfted sit Hoved og nikked stolt. 
Den Konge, som jeg bekender, 

har Naglegabssaar i Hænder. 


Velan, saa sæt Dig paa Hesten, Du, 
jeg mindes netop mit Løfte nu. 
Jeg loved min Dronning at tage 

en fangen Kristinde tilbage. 


KOG 


FrLores oG BLANSEFLOR FØDES. 


Den unge Dronning er bleven saa bleg, 
smallere Kinden sig runder, 

Smilet er svundet som Børneleg, 

paa dybere Gaader hun grunder. 
"Fuldere Barmen sig runder. 


Alt længe blomstred det Mandeltræ, 
det glinser i Gyldenskæret, 

den unge Dronning synker i Knæ, 
og tager tungt efter Vejret; 

hun sidder bleg og besværet. 


Hun vandrer rundt i den Abildgaard, 
hvor Blomsten sin Duft udtømmer, 
mørkt imod Solen de Stammer staaer, 
Saften i Blomsterne strømmer; 

det er, som Alverden drømmer. 


Op mod den sollyse Himmel hun ser, 
hvor de hvide Frugtblomster skinne: 
med et en Sky hun paa Himlen ser, 
der er ikke Blomster paa Træerne mer, 
Solen har ophørt at skinne. 


Den breder sig over Himmelen hen, 
stor som en Taagebanke, 

en uhyre Flagermus ligner den, 

saa svinder den ind til en Sky igen; 
men binder dog hendes Tanke. 


Hjælpe mig alle hellige Ting 
i hvad jeg nu gaaer i Møde! 
Af Støv er Øjets den fine Ring, 


hvor Fremtidens Syner sig føde 
— hvad om min Fremtid nu døde? 


Fra Verden vilde jeg nødig bort, 
hvor mine Tanker har leget, 

mit Liv var kun som en Time kort, 
nu skulde det blive mit eget, 

hvad om nu Haabet har sveget! 


Hun segnede sammen saa bleg og svag, 
sit Leje hun bad dem rede; 

den kristne Kvinde selvsamme Dag 

de maatte i Kammerset lede 

og Sengen med Bolstre brede. 


Og den Gang Palmesøndag oprandt, 
Dronningen fødte med Smerte 

en Guldhaarsprins ; men før Dagen svandt 
den kristne Kvinde sin Sejer vandt, 

en Datter hun holdt ved sit Hjærte. 


Flores kaldte de Drengens Navn, 
Blanseflor kaldte de hende, 
Blomst og Hvidblomst var deres Navn, . 
om Festen skulde det minde, 
da de hvide Frugtblomster skinne. 


KOS 


FrLores oG BLANSEFLOR 
VOKSE OP. 





Den lille Pige var saa skøn, 

at Dronningen betroede trygt 

sin førstefødte, lille Søn 

til hendes Moders Værn og Røgt. 
Det syntes en naturlig Sag, 

at disse Børn, som samme Dag 
for Lyset aabned deres Blik, 

en fælles Plejemoder fik. 


Og dertil kom endnu en Grund, 
det var det Velbehag, hvormed 

Dronningen fra den første Stund 
vogtede paa Dolores' Fjed. 


Hun gik saa støt, hun gik saa tyst, 
og dog var hendes Smil saa lyst, 
det skinned af en indre Fred, 

saa Verden lystes op derved. 


Dog helt fik hun ej overladt 
den lille Flores, Moders Skat, 
hun fik kun Overopsyn med 
hans Klædedragt, hans Lejested, 
hun vogtede paa hver hans Vej; 
men Modermælken dråk han ej 
af hendes Bryst. Det var imod 
Dronningens Vilje, at han fik 
den første Livets Styrkedrik 

af én, der var af kristent Blod. 


Med Modermælken suges ind 

det stærke eller vege Sind, 

den Kraft, som Livet bygges paa, 
i Modermælken alt den laa. 

Fik Manden Kraft til Helteværk, 
af Modermælken blev han stærk, 
og randt hans Liv i Afmagt hen, 
med Modermælken drak han den. 


Ej, Sjælen færdig kom fra Gud, 

i Ugevis den foldes ud, 

den Næring, Legemet tog ind, 
gav ogsaa Vækst til Sjæl og Sind, 
de fine Tankevingers Flor 

er Støv af denne Støvels Jord, 
og kun, hvor Legemet er sundt, 
er Sjælen tryg mod alskens ondt. 


Dolores tog og lod de tv 

i samme Stue hos sig bo. 

De spiste ved det samme Bord, 
Flores og lille Blanseflor ; 

saa lang den lyse Dag den var, 
tumled de som et Killingpar, 

een ea 1 eee 


og naar Godnat de havde sagt, 
blev sammen de til Hvile lagt. 


Saaledes fulgtes de i alt, 

Hvile og Træthed, som det faldt, 
og skønt de kunde tvistes tidt 
om Grænsen mellem mit og dit, 
forsonedes de snart igen 

og delte da som Ven med Ven. 


Han var en Dreng, saa sund og sød 

som nogen født af Kvindeskød, 

det tætte, gyldentbrune Haar 

i Smaakrus om hans Hoved staaer. 

Man undredes, hvorfra han fik - 

det sælsomt gammelkloge Blik, 

som var han alt en Filosof, 

der grubled over Form og Stof; 

men, naar han lo med aaben Mund, 
var det saa helt af Hjærtens Grund, 

at ingen Vismand kunde staa 
for slig en Hilsen af den smaa. 


Hver Aften, naar han gik i Seng, 
hans Moder klædte af sin Dreng. 

Hvor himmelsk henrykt da han lo, 
naar han blev fri for Baand og Sko; 
for hvert et Stykke, som han slap, 
han lønned hende med smaa Klap, 

og Drengens Haand mod hendes Kind 
var blød og varm som Sommervind. 


Gud véd, hvor tidt hun havde: kyst 
den hvide Fod, det nøgne Bryst, 
de fine Fløjelshænder smaa, 

der hjælpeløst paa Tæppet laa. 
Tidt sad hun ved hans Sengekant 
og glemte helt, at Tiden svandt, 
imens hun stirred paa hans Træk, 
hvor Mundens Linie stod saa kæk; 

hvor blødt hans Øjenvipper laa 

i Vifteform som lange Straa. 

Hun lytted til hans Aandedræt, 

der var saa sorgløst og saa let, 

. hun saa hvor Brystet sank og steg, 
mens Kindens Rødme kom og veg. 
Men det, som rørte mér end alt, 
var Huden, der i Rynker faldt 
omkring hans Haandled, saa den laa 
i brede Læg og Poser smaa. 


Naar saadan drømmetabt hun stod 
i Timevis ved Sengens Fod, 

da hændte det vel nu og da, 

at Blikket sig forvilded fra 

den lille Mandsling, hendes alt, 

. og paa hans Legesøster faldt, 

paa Blanseflor, der rød og rund 
paa Puden laa'i roligt Blund. 


14. 





De ligned ej hinanden stort, 

som Søskende vel vilde gjort, 

dog, hvis man længe saa paa dem, 
saa fandt man dog en Lighed frem, 
ikke i noget enkelt Træk, 

dér smutted' den bestandig væk, 
men i en egen fornem Glans 

i hendes Aasyn som i hans. 


Ej slet saa bredt var hendes Bryst, 
og hendes Haar faldt mere lyst, 
Blikket var ikke blødt som hang, 
det havde lidt af Staalets Glans, 
og i den lille, faste Haand 

laa Varsler om en myndig Aand. 


Og dog, hvor kær, hvor sød hun var 
med sine Kinders Rosenpar, 

det lille Hoved nok saa stolt 

og rankt paa Skuldrene hun holdt, 
Ansigtets fine Runding spaaer 

om Modningstidens Jomfruvaar.... 


Dolores vandt dem begge kær, 

alt som hun fulgte deres Færd, 

og vidste efter stakket Frist 

ej længer, hvem hun elsked mest. 
Tidt naar hun gik sin Aftentur 

. udenfor Byens røde Mur, 

langs med Seguras lave Bred, 

tog hun de tvende Smaabørn med, 
og i den stille Aftenluft, 

der krydredes af Myrtheduft, 
tumled de sig i munter Leg, 

til Dagens sidste Straale veg. 

Naar Maanens Halvring dukked frem 
og Svalen fortnede sin Flugt, 

da hed det: Vi maa hurtig hjem, 
før Byens Porte bliver lukt”. 

Og da hun selv var god og from, 
fortalte hun dem ofte om 

de hellige, hvis rene Blod 

er blevet Syndens Løsebod. 

Da lytted Børnene om Kap 

med aaben Mund og aanded knap. 


Dog mest blev Drengen revet hen, 
naar hun fortalte dem om Mænd, 
der pansret gennem Verden drog, 
om St. Georg, der Dragen vog... 


" Ham, raabte Flores, vælger jeg 


til Skytspatron paa Livets Vej. 
Jesus var vistnok ogsaa god, 

men Du har sagt, han lod sig slaa 
og uden Modstand spytte paa; 

nej St. Georg — han havde Mod! 


Og tidt han bad sin Aftenbøn, 


dog ikke til Marias Søn, 

men til Marie, mild og god, 
hvis Moderhjerte Børn forstod. 


Saa veksled Sommersol og Sky 
da over Murcias hvide By, 

og Verdenshjulet drejed om, 
skønt Verden ej af Stedet kom. 
Dagtrætte Gamlinger sov hen 
og stod som Smaabørn op igen, 
og listed ud af deres Svøb 

for at fuldende Livets Løb. 


Da nu de tvende voksed? til, 

ej Hjemmets Grænse mer dem bandt, 
det snævre Kammers Leg og Tant 

er ikke længer, hvad de vil; 

blandt Klipper nu de tumled om, 
hvor sjælden nogen Vandrer kom, 

de svømmed i den blanke Flod 

og helst den stride Strøm imod. 

Ej Kønnet salte noget Skel 

imellem dem; ti fuldt saa vel 

som Flores Blanseflor forstod 

at løjle Hesten i et Ridt, 

og naar de klatrede, hun tidt 

som Førstemand paa Toppen stod. 
Hvor det om Mod og Raskhed gjaldt, 
var hun hans Ligemand i alt. 

Det var et lystigt Friluftsliv 

med nok af Tid og Tidsfordriv, 

med lange Dages Liv og Leg 

fra Solen kom, til Solen veg. 


Dog ingen Leg kan vare ved, 

og ofle kaldes vi afsted 

fra muntert Lag til Pligt og Tvang, 
som Legen just cer bedst i Gang. 

En Dag fra Vindvet Kongen saa 
Flores paa Slottets Boldplads gaa, 
og maalte med et hastigt Blik, 

hvor stor han var, som der han gik. 
Han tænkte, det er høje Tid, 

han nemmer Stadighed og Flid, 

den Ungdom, som skal Maalct naa, 
maa tidlig have Tøjle paa. 


Han kuldte ham i Salen ind 

og talede ham saadan tit: 

Flores, min kære Søn, vi vil 

paa Aandens Røgt nu lægge Vind. 
Af Legem er Du stor og stærk 

— den Bygning er mit eget Værk — 
det er det Grundlag, hvorpaa man 
et Sjælens Tempel rejse kan; 

og dog har selv jeg sandet tidt, 

at Legemet forslaaer kun lidt, 

den, som skal Kronen bære, maa 
helt mange andre Ting forstaa. 

Maa kunne læse gammel Skrift 

om Fortids Storhed og Bedrift, 

maa skue gennem Sagnets Slør, - 
hvad Mennesker, der leved før, 
hvad Guder de i Haand sig gav, 
hvad Held de høstede deraf, 


2v 


maa søge efter Tankens Norm 
for denne Verdens ydre Form. — 


Derfor min Søn, jeg vil, at Du 

din Skolegang begynder nu, 

og vender Dig til Pen og Bog 

og gransker i de gamle Sprog, 

der aabner som en Korridor 
derind, hvor gammel Visdom boer. 
Ej langt. herfra i Girilldon 

boer der en Mand, som redebon 
vil tage Dig i Sjælerøgt 

og lede Dig til Dyd og Kløgt. 
Drag da derned, saa snart Du kan, 
og brug dit Ophold med Forstand. 
Ti Tiden, mærk Dig det, min Søn, 
er mere værd end Gods og Guld: 
er Du mod Tiden svigefuld, 
hedrager den Dig for din Løn... 

Han standsed, vented paa ct Ord 
af sønlig Glæde eller Tak, 

men Drengens Læbe sig fortrak 
saa sælsom skævt. ,Skal Blanseflor," 
spurgie han, ,rejse med derned ?" 
»Nej," svared Kongen. ,Ej jeg véd, 
man sender Pigcbørn af By 

at sole sig i Lærdoms Ry. 

Den Lærdom, Blanseflor begær, 
finder vel nærmere hun her, 

i Fadebur, ved Ten og Rok 

faar Blanseflor vist Lærdom nok." 


Da først fik Drengens Smerte Luft, 
den evig-unge Lidenskab, 

som ingen Trøslegrund véd af 

og ikke tager mod Fornuft 

hedt strømmende hans Taarer randt, 
skønt endnu intet Ord han fandt, 
men stille, lydløst sneg sig bort 

for nu at sætte haardt mod haardt. 

Snart som en Skygge man ham saa 
omkring i Slottets Sale gaa, 

og nærmed nogen sig hans Spor, 
som fredløst Vildt afsted han foer, 
han hverken spiste eller drak, 

og bød man, sagde han ej Tak, 
han magred af, han sygned hen, 
til Kongen søgte ham igen 

og loved ham med gode Ord, 

at ej han skulde skilles ad 

fra Legesøstren Blanseflor, 

men begge følges, som han bad, 
til Girilldon, til Mesteren. 


KOS 


Frores oG BLANSEFLOR 
FATTE ELSKOV TIL HINANDEN. 


NNA N/NSIN. 


Den gamle, søde Galskab vaagner, 
den himmelfødte Ufornuft, 

saa snart de første Blomsters Duft 
paa Foraarsluftens Bølger dovner. 
Igennem Vindvet den sig lister 
med Solens lange Straale ind, 

den smiler, lokker og den frister 
og fanger Hjertet i sil Spind. 


En Hær af Forbundsfæller ejer 
den overalt i Luft og Jord, 

hvor Livets smaa Vasaller boer 
og Livet har sin Kamp og Sejer. 


24 


Ej blot fra Luftens vide Riger, 

selv fra den skjulte Klippevraa 

en tusindstemmet Hymne stiger 
dérop til Eros i det blaa. 


Flores og Blanseflor alt længe 

i Girilldon i Skole gik, 

hvor Mestren aabned deres Blik 

for mangen Videns skjulte Vænge. 
Han havde Ære af sit Værk, 

før fire Aar var lagt tilbage, 

kunde de i Latinen tage 

en Dyst med hver en boglærd Klærk. 


De læste i de gamle Skrifter 
med lige Ivrighed og Flid, 

om Tro og Sæd i gammel Tid, 
om Cæsars krigerske Bedrifter. 
De gransked ciceronisk Stil 

i periodisk Flugt og Dalen, 

og nu og da vel med et Smil, 
naar altfor ordrig syntes Talen. 

Og nu de fulgte med Ovid 

ad Kærlighedens skjulte Veje, 

de granskede dens Løb og Lejoc 
med unge Sjæles vaagne Flid. 

Og, hvad kun som en dunkel Larve 
sig rørte i den gamle Bog, 

af deres egne Drømmo tog 

ul Livets Vækst og unge Farve. 


Men hvad kun dunkelt som i Drømme 
i deres eget Sind de fandt, 

i Ordet atter Klarhed vandt 

og løsned sig i frie Strømme. 

Der cr et evigt Vekselspil 

imellem disse tvende Sfærer, 

Tanken, den kolde strenge Lærer, 
som dog kun véd, hvad Hjertot vil. 


Tidt Flores" Blikke sig forvilded 
fra Bogen, som foran ham laa, 
frem for sig stirrende han saa, 
som søgte Tanken om et Billed. 

Naar da hans Øjne mængesinde 

traf Blanseflor, der bøjed sad 

og stirred paa det gule Blad, 

da fik hans Tanke Form ved hende. 


For, hvor var nu hun blevet stor, 
hvor yppigt Haaret faldt om Panden, 
hun syntes ham cn ganske anden 
end deres Leges Blanseflor. 

Den Blanseflor, som nu han saa, 

var gaadefuld, som en Sibylle, 

li over Skikkclsen der laa 

en Glans af moden Jomfrufylde. 


Han saa med aglpaagivent Blik 

— endskønt hans Hjerte derved blødle — 
den varme Hyldest, som hun mødte 

af alle, hvor hun stod og gik. 

Dog hvad der dybere ham græmmed, 
det var den underlige Sky, 

hvormed hun syntes ham at fly, 

som var han blevet hende fremmed. 

Ti skønt endnu hun kunde sværme 
i fri og overgiven Leg, 

naar han sig vilde hende nærme, 
fra hendes Læber Smilet veg. 

Og, naar han efter gammel Skik 
slormede hende glad i Møde, 

slog pludselig hans Stemme klik, 
og Ordet paa hans Læber døde. 


Med Bitterhed han tidt fornam, 
hvor frit hun gav sig selv til andre, 
og lod sit Smil i Kredsen vandre, 
hvi var hun da saa kold mod ham? 
Og dog, hun var i denne Kulde 
dobbelt saa køn og frisk at se, 

som Blomsten, der staar halvt i Sne 
og ler i Solens Straaler fulde. 


Ti selv i denne Stivhed hildet, 
som nu sig selv hun gemte i, 
var der ej mindste Kunstleri, 
ej noget skrømtet eller villet. 

Det var en Form, hvori Naturen 
sig til en Viden famled frem, 
som Knop bag Bægerbladets Gren 
tilsløret for enhver Beluren. 


Og nu og da et Blus paa Kinden, 
der Formens ydre Kulde brød, 

i hurtig Kommen og Forsvinden 
røbede Sjælens indre Glød. 

Og naar for kort hun havde svaret 
og saa ham harmfuld og forgræmt, 
en blød Betoning aabenbared, 

at det var ikke ment saa slemt. 


En Dag man Mesteren lod hente 

at tage Afsked med en Ven, 

han bad de unge rolig vente 

i Stuen, til han kom igen. 

Og uden megen Tid at spilde 

han skiltes fra dem med et Nik, 

de mærked først, hvor sælsomt stille 
der blev i Stuen, da han gik. 

De følte over sig at dale 

en Tavshed tvingende og stor, 

saa skønt de begge vilde tale, 
fandt ingen af dem noget Ord. 

I Bogen deres Øjne stirred 

… med sælsom, drømmebunden Sans, 
mens deres Tanker ufrit svirred 

i Luften i usynlig Dans. 


Der gives slige Øjeblikke, 

da Himfen over fattigt Muld 
udøser gavmildt alt sit Guld, 

som siden møjsomt man maa tigge, 
og da en lønlig Trolddom tvinger 
Tankerne ind i rhytmisk Takt, 

og da en Guddom med sin Finger 
besegler tavse Hjerters Pagt. 


Rask Flores greb den Haand, der laa 
saa viljeløst paa Bordets Plade, 
og som en Regn af Rosenblade 
han trykked mange Kys derpaa. 

Han følte med en skærpet Sans, 
med salig Svimlen i sin Tanke, 
Blodet i hendes Haand at banke 
i samme Febertakt som hans. 


Et Øjeblik — og atter drog 

hun Haanden rødmende tilbage. 

Han turde næppe Aande drage — 
hvor stormende hans Hjerte slog! 
Han flytted hende ganske nær, 

og som en Høstvind var hans Aande, 
han hvidsked som i Dødens Vaande: 
O Blansefior, jeg har Dig kær! 


Hører Du! Hør mig Blanseflor! 
Mit Liv ved dine Læber hænger. 
Slaa ikke Øjnene til Jord, 

da er ej Sol i Verden længer. 

Ti Verdens Sol for mig er Du, 

og uden Dig er Himlen øde, 

i og døde Du i dette Nu, 

da var det Verdens Lys, der døde. 

Se paa mig! O se ikke ned | 

Hvert lille Øjeblik, Du tøver, 

et Blad af Livets Bog mig røver. 
Blanseflor! Svar mig! Er Du vred? 
— En Kulde isnede hans Blod, 

saa Hjertet hørte op at banke, 

som mørke Skygger om hans Tunke 
de tavse Muligheder stod. 


Hvis nu hans Haab var uden Grund 
— i Fald hun svared som hun maatte, 
hvis alle lyse Drømmeslotte 

faldt for et Pust af hendes Mund ? 
Hvi gjemte hun sit Hoved saa 

i sine Hænder smaa og spæde, 

naar al hans Verden og hans Glæde 

i hendes blanke Øjne laa? 


Hurtig han over hende staaer, 
søvngængeragtig, uden Villen, 

som Blomsten bøjer sig mod Kilden 
kyssed han hendes brune Haar. 

Da saa han, hvordan Taaren brød 
sig Løb imellem hendes Hænder . 
og hang i hendes Fingerender 
og sagte fuldt i hendes Skød. 


Blanseflor, hvorfor græder Du? 

Har Du kun Taarer nu tilbage, 

fordi din Haand, jeg turde tage? 

Er da din Haand beskæmmet nu? 
Hvis der var Daarskab i min Stemme, 
hvis jeg har uforstandig bedt, 

hvis Du vil denne Time glemme, 

nu vel, saa er der intet sket. 


Da hæved hun mod ham sit Blik, 

halvt Barnets, halvt den modne Kvindes, 
et taarefyldt, som evigt mindes 

af den, der nogentid det fik. 

Det var et Blik, som aabenbared 

alt, hvad et Hjerte havde drømt, 
bebrejdende og dog saa ømt, 

og sorgfuldt lød det, da hun svared. 

O, Flores, hvorfor talte Du? 
Hvorfor drog Du det Slør til Side, 
som dækked, hvad jeg ej tør vide, 
og skilte os i samme Nu. 

Hvor kan jeg svare paa din Bøn? 
Skal jeg da kalde Dig til Minde, 
at Du er Flores, Kongens Søn, 

og at min Moder er Slavinde. 


Hvad hjælper det at sige mer? 

Du gaar i Vester, jeg i Øster, 

jeg, er kun Blanseflor, din Søster, 
din Legesøster — intet mer. 

Har over Legen Du forglemt, 

at vi er ej hinanden lige, 

at Du skal raade for et Rige, 

naar jeg bag Klostrets Dør er gemt. 


Flores, hvad vil Du jeg ska! svare? 
Der er jo lukket for min Mund. 
Hvert Ord kan blive Dig en Suare 
og gemmer Uheld paa sin Bund. 

”" Hvor kan jeg give, hvad Du bad, 
naar ej Du tør min Gave eje, 
Du véd jo selv, at vore Veje 
var alt fra Vuggen skilte ad. 


Da lo han højt og fatted atter 

den brune Haand i trofast Bøn: 

Saa hør mig nu, Slavindens Datter, 
nu taler Flores, Kongens Søn. 

Jeg sværger Dig en Ed: Saa sandt 
din Læbe er mig sød som Honning 
Saa skal Du blive Murcias Dronning: 
tag derpaa dette Kys i Pant! 


FLORES' SANGE. 


NNE 


J. 


Igennem Lunden der gaaer et Gys, 
naar Morgenen hun er nær, 
da ryste for det skarpe Lys 
haade smaa og store Træer. 


Hver Gang Du kommer over min Sti 
saa lys som Dagen at se, 

da føler jeg det saa ængstelig, 

som vilde Du volde mig Ve. 


Jeg staaer saa stille, jeg aander knapt, 


jeg ængstes saa svart fordi 
jeg føler mit ganske Liv fortabt, 
om Du skulde gaa forbi. 


ege 

2. 


J eg saa de sorte Nonner smaa 
” under Klokkeklang til Kirke gaa. 


Med Hovedbindene hvide og fine 
jeg hørte i Gaardens Grus dem trine. 


Oven over var Himlen blaa, 
ingen af dem til Himlen saa. 


Uden om Muren var Ranken grøn; 
men deres Tanke var kun til Bøn. 


Jeg saa dem ikke Øjnene vende 
fra: Bønnebogen, de havde i Hænde. 


.Tavs bag Klosterpillen jeg stod, 
jeg følte i Kinden alt mit Blod. 

Jeg følte mit Blod i Kinden brænde 
over Verdens Ve og vilde Elende. 


Jeg hørte Sangen derinde tone, 
jeg saa Maria med Scepter og Krone. 


Sol jeg saa gennem Ruden rinde, 
Blanseflor knæled paa Stenen derinde. 


Jesus Maria, hvor er det tungt 
at klostergemmes, naar Hjertet er ungt. 


SSG 

J eg drømte en Drøm i den halvgraa Dag, 
mit Hoved værked af Smerte, 

jeg syntes, at Jorden var spændt som Tay 
over mit urolige Hjerte. 


Jeg hørte Klokkernes dumpe Klang 
højt over mig oppe i Sladen, 

jeg hørte Ligfølget vandre med Sang 
og Vokslys hjem gennem Gaden. 


De havde lagt mig i Jordens Skød, 
"i Graven den smalle, sorte; 

jeg havde ingen at klage min Nød, 
mine Frænder var alle borte. 

Da hørte jeg over mit Hoved Trin, 
de Trin maatte vel jeg kende, | 
jeg hørte en Stemme, ung og fin | 
de frommeste Bønner opsende. 


Jeg følte en Lindring, som jeg laa, 

en Køling over min Vunde:; ' I 
det var af de varme Taarer smaa, 

som tæt paa min Grav nedrunde. 


Da følte jeg mig ej mer forladt, 
bag min Kistes de snævre Sørnme, 
og jeg sov ind til den lange Nat 
i salige Gensynsdrømme. ; 


KS 

4. 


Min Slægt er det stolteste Stammetræ 
med store, kongelige Grene, 

trygt jeg voksede i dens Læ 

med Tanker baade høje og rene. 


Jeg tænkte: vælger Du Dig en Brud, 
din Stammes Vækst Du ej krøge. 
Den skønneste skal Du vælge Dig ud, 
hvor længe Du saa skal søge. 


Men da jeg vaagned til moden Dom 
og Aarene modned min Viden, 

da saa jeg, at den, jeg søgte om, 
hun stod mig lige ved Siden. 

5. ! 
| eg drømte i Nat, at St. Georg 
han stod deroppe paa Himlens Borg 
og saa herned med saa stor en Sorg 
og rystede vredeligt paa sit Hoved. 
og sagde: Flores, hvad har Du gjort? 
Gyldne Sporer jeg havde Dig lovet, 
og nu maa jeg slænge Dig Himlens Port, 
Hvor kunde Du handle saa helt i Blinde, 
hylte dit gode Sværd for en Kvinde? ” 


Han knytted om Lansen sin hvide Kno 
og stamped saa fast i Himlens Bro, 


. at alle Smaakrus de dansed derinde. 


Jeg svared: Ridder, vær ikke vred! 
Se ikke fra Himlen saa strengt herned. 

Hvi farer Du mig an som en Klærk 

og laster mig, at jeg gaaer i Blinde? 

Du synes i Skriften kun lidet stærk. 

Hvor tør Du laste din Herres Værk? 

Der staaer skrevet: Han skabte dem Mand 
og Kvinde. 


Det vil jeg ærligen vædde paa, 

at om liden Blanseflor selv Du saa, 

Du skulde Dig ikke ved hende skamme, 
langt før lod Du Sværd og Lanse staa 
og gik og bejlede selv med det samme. 


ege 


Himmeldronning, Du som daglig hører 
syge Hjerters Klager, 

bringer Trøst, hvor Livet bragte Men, 
indtil Verden synes son1 en Ager, | 
tidselbærende og tung af Sten: 

løft dit Øre til en Sang af én, 

der med Sang igennem Verden drager. 


Søorgløst let min Barndoms Timer glede 
under Lege ved Seguras Bred, 

tidt jeg klatred op til Fuglens Rede 

for fra Klippens Top at stirre ned. 
Dybt dernede saa jeg Murcias Have, 
stolte Byer over Sletten saa, 
Blomsterhegn af Kaktus og Agave 
smilende i Morgensolen laa. 

Var jeg glad, da Morgensolen smilte, 
rigere dog nu mit Hjerte slaaer, 

fuldt som dit, da Himmelsønnen hvilte 
paa dit Skød med Solring om sit Haar. 
"| Længselsfuld jeg stirrer ud mod Livet, 
denne rosenrøde, gyldne Leg, 

ti hvor højt endog mit Ønske steg, 
hvad jeg haabed, har det tifold givet. 


Og jeg elsker denne skønne Verden 
for den store, blanke Sol, der slaaer 
over os sin Viftes gyldne Straaler, 
skinnende, saa Øjet knap det taaler, 
gyldentlange som dit eget Haar, 

og jeg føler, at en himmelsk Vaar 
tømmer over mig sin Fyldes Skaaler. 


Visdom fandt jeg mellem Pergamenter, 
i de svundne Dages blege Skrift, 

i de gyldne Billeder, en Stift 

højt paa Nattens sorte Tavle prenter. 

- hvormed Verdens Visdom holdes sammen. 


Stundom tæred Tørst dog paa min Aand, 
højest Viden syntes mig kun Stammen. 
Blanseflor er mig det skjulte Baand, 

Hør Guds Moder, Du, som daglig lytter | 
til de brudte Hjerters tunge Kor, 

Du de sorgbetyngedes Beskytter, 

der i Himlens lyse Haller boer. 

Gribe Stjernerne mig end med Svimlen, 
er end arm og ringe denne Jord, 

ét har Jorden forud dog for Himlen, 
Himlen ejer ingen Blanseflor. 


BD 

KonGEN oG DRONNINGEN LÆGGE 
RAAD OP. 

Rygtet flyver over Land og Vand, 
det fører saa hurtig en Vinge. 
Dog flyver det altid fortest det kan, 
hvor det haver ondt at bringe. 


Det flyver som Fuglen fra Tag til Tag, 
det kvidrer ved Hvermands Døre, 

det naaede ogsaa til Naples en Dag, 
det kom Kong Feliks for Øre. 


Det kvidred om Elskov, som fødes i Løn 

og falder paa Løg som paa Lilje, 

det hvisked om Flores, Kongens Søn, 
der til Blanseflor fatted Godvilje. 

. Kong Feliks lytted til Fuglens Sang, 
- da svulmed' hans Pandeaare, 

ilde handlede jeg, den Gang 

jeg sendte de Børn af Gaarde. 


Han krystede Haanden om Klingens GERNB, 
saa Knoerne bleve hvide, 

det faaer man siden at bøde for, 

som ej betænkes i Tide. 


Havde i Tide jeg tænkt derpaa, 
det havde vel ladet sig raade. 

Jeg ænsede lidet den Børneleg, 
nu høster jeg, som jeg saaede. 


Elskov er kun en liden Gnist; 
men brænder hun først i Lue, 


da bærer hver Hindring Ved til dens Baal,” 


hun lader sig vanskelig kue. 

Kong Feliks steg ad Trapperne ned, 
han søgte sin Dronning kære, 

straks da han ind gennem Døren skred, 
hun saa der var ondt paa Færde. 


Feliks, min Herre, hvad er der sket? 
— Hun lod sine Hænder synke. 
Sjælden jeg haver min Herre set 
med dybere Panderynke. 


Og bringer jeg onde Tidender nu, 

Gud véd, det cer haardt mod min Vilje; 
men Flores, vor Søn, har man mig sagt, 
vil Trælkvindens Datter gilje. 


Om Flores ægtede Blanseftor, 

da blev os Kaarene onde, 

da styrtede sammen vor Tronestol, 
vor Æt gik med ham til Grunde. 

Det maa ikke ske for nogen Pris, 
at han skulde ægte hende, 
Murcias Krone er mere værd 

end at kastes bort til en Kvinde. 


Nu haver jeg overtænkt denne Sag 

— med Magt det ej bjælper at stræbe — 
der bliver slet ingen bedre Raad 

end at lade Blanseflor dræbe. 


Sende vi lønlig Spejdere ud, 

til Girilldon skulle de drage, 

hvor helst de finde liden Blanseflor, 
"de skulle hende Livet tage. 


Blanseflor mister ej stort derved, 

i Døden finder hun Hvile, 

hvem véd, om hun leved i mange Aar, 
om Lykken vilde hende smile. 

Blanscilor lager den bedste Del, 
i Graven er godt at blunde, 
Livet bringer Græmmelse nok, 
det slaaer fuldmangen en Vunde. 


Falder en Blomst i Muld og forgaaer, 
da knoppes en ny i Løn, 

Skoven falmer fra Aar til Aar: 

men Skoven staaer altid grøn. 


Flores vil sørge den første Tid, 

men snart sættes Sorgen til Side, 

kan hænde, der kommer endnu den Dag, 
stor Tak han vil os vide. 


Kommer den Dag, der han vokser ud 
og orker Kronen at bære, 
da ville vi sætle ham Kronen paa 

og kalde ham Konge med Ære. 

Da søge vi ham en Hustru god, 

— det skulde vi gjort i Tide — 

en Dronning, som er af kongeligt Blod 
paa fædre- og mødrene Side. i 


Dronningen lytted til Kongens Ord, 
saa hvide hendes Kinder bleve. 

Det voldlé hende saa stor en Angst, 
at Blanseflor ej maatte leve. 


Dronningens Hjerte i Barmen blev tungt 
af Uro og bitter Ve, 

der var ej skønnere Jomfru ved Hove, 
end Blanseflor var at se. 


Hun tænkte paa hendes høstbrune Haar, 
i Hjertet det hende skar, 

end mere for hendes skønne Hoved, 
som frit hun paa Skuldrene bar.” 

Hun tænkte paa hendes glade Stemme, 
hun plejed at lyde paa, 

end mere paa det trofaste Smil, 

som i hendes Øje laa. 


Hun husked hende fra Barndommens Aar, 
da hun i Kammerset leged, 

da havde hun vundet det Barn saa kært, 
som kunde det været hendes eget. 


Hun tænkte, om Blanseflor lider Men, 
vil Flores' Hjerte vist briste, 

dog, skal der raades i denne Sag, 

da maa der raades med Liste. 


Hun svared: Viselig har I talt, 
min Herre og Husbond kære. 
Ilde var det i Fald vor Søn 
for Elskov solgte sin Ære. 

Ungdommen haver et hastigt Sind: 
men snart kan Sindet sig krænge, 
Ungdom omblæses af Vejr og Vind, 
men Vinden blæser ej længe. 


Vel har I talet, min Herre from, 
med Kløgt og kongeligt Snille, 
har Flores Tanke til Blanseflor, 
man maa i Tide dem skille. 


Dog synes det mig, vi handle haardt, 
om med Døden vi Blanseflor ramme, 
hvis kun fra Flores hun kommer bort, 
maaske vi opnaa det samme. 


Kongen svarede: Vel har Du talt, 
hvis vi et Raad kunne finde, 
hvorved vi skaanede Blanseflors Liv, 
da giver jeg gerne mit Minde. 

Dronningen atter: At Flores ej 
skal Blanseflor længer gilje, 
skikke vi ham til Mustorie-By, 
der boer min Søster Sybilje. 


Min Søster Sybilje er vel saa klog 
som nogen Kvinde kan være, 
hvad om vi sendte Flores derned 
og satte ham der i Lære. 


Skikke vi hende et Brev derhos 
og give hende Sagen til Kende 
og bede hende med Kvindelist 
hans Hu fra Blanseflor vende. 


Kong Feliks smiled: Vel har Du talt, 
kun ét betænker Du ikke, 

rejser ikke Blanseflor med, 

da lader ej Flores sig skikke. 

— Min Herre, det haver jeg alt betænkt. ne. 
Dolores maa foregive, 

hun pines haardt af cen Sygdom svar 

og bede Blanseflor blive. 


Blanseflor er en Datter god, 

ifald hendes Moder beder, 

da gør hun ikke sin Moder imod, 
da rejser hun ingensteder. 


Vel har Du talet, min Dronning kær, 
Du have fuld megen Ære, 

den Plan, Du har lagt, er visselig god, 
og saaledes skal det være! 


LÆG 


FLORES SENDES TIL MUSTORIE. 


NØTSNENS TE 


I det aarle Daggry rejste 
Dronningen sig fra sit Leje, 
hvor hun søvnløs havde hvilet, 
pint af hvileløse Tanker, 

for at kalde paa sin Søn. 

Kære Flores, rejs Dig hurtig, 
det er Tid, at Du maa drage 
til Mustorie, før Solen 

kommer alt for højt paa Himlen. 
Lang er Vejen, lang og solhed. 
Gør Dig færdig, kære Søn! 


Udenfor i Gaarden hørtes 
allerede Muldyrs Trampen 
og den spæde Klang af Klokker; 

det var Mulerne, der førtes 
hen til Truget for at vandes. 
Rask var Flores oven Senge, 
kasted hurtig Klæder om sig, 
sommerlette Rejseklæder, 

og han dykkede sit Ansigt, 
dykkede det tvende Gange 

i det køle Vand i Kummen. 


Derpaa kyssed han sin Moder, 
grundigt kyssede han hende, 

kyssed begge hendes Kinder, 

som det sømmer sig en Afsked, 
nikked flygtig til sin Fader, 

mens han svang sig let paa Vognen, 
og de rulled ud af Porten 

under Muldyrsklokkers Klemt. 


Men i Porten han sig vendte, 
saa sig stirrende tilbage 


mod den Portfløj, hvor Dolores 

maatte holde Sygesengen, 

… dog ej hende gjaldt hans Blik; 
men det søde Pigeansigt, 

som bag Rudens Krydsværkstremmer 
gennem Taarer smilte til ham — 
Ej de vovede at tage 

Afsked i de andres Nærhed 

under Vogterblikkes Opsyn 

— ti et koldt og stift Farvel 

gør det dobbelt tungt at skilles — 
derfor havde Aft'nen forud 

de med Kys og Gensynslængsel 
og med disse lange Haandtryk. 
hvori Hjerteangsten skælver, 

taget Afsked fra hinanden — 


Rask en Støvsky nu sig rejste, 
steg til Vejrs i dovne Bølger 
under Muldyrspandets Hove, 
borttog Naples for hans Øje. 
Og de høje Palmehaver 

og de hvide Taarn og Tinder 
svandt i denne samme Sky. 


Tidt han drejed dog sit Hoved, 
drevet af en lønlig Længsel, 

ti hans Tanke kredsed rastløs 
om det stille Sygekammer, 
hvor nu Blanseflor alene 
pusled om den syge Moder, 

og han ønskede sig næsten 

i den syge Moders Sted, 

for at høre hendes Fodtrin, 
naar hun sagte gik om Lejet, 
for at føle hendes svale 
Hænder mod sin hede Pande. 
Blot han lukked sine Øjne 

saa han hende straks foran sig 
med de lange, hvide Fingre, 
med det brune Haar om Panden 
og de dybe, dunkle Øjne, 

hvor man kunde evig vandre 

i en fjærn og fremmed Verden 
og dog ingensinde trættes — 

og han prøvede at huske 

hendes Smil, hvordan det fødtes, 
og hvordan det hurtig skilte 
hendes Læber, der var friske, 
fugtigrøde som Koraller, 

sødere end modne Jordbær, 

naar i Kys han plukked dem. 

Et for et han sindig samled 
hendes Ansigt, Træk for Træk, 
men, naar saa han fik det samlet, 
smutled pludseligt det væk. 


Og vemodig nu han gav sig 

til at stirre ned paa Vejen 

og paa Hjulene, hvis Drejen 

blev ham et sørgmodigt Billed 
paa den endeløse Tid. 

Hver en Drejning han forbanded ; 
ti den skilte ham fra hende, 

Foran dem laa skønne Egne, 
Lavrbær- og Kastanielunde, 
fjærne Bjærge frit sig randed 
ud imod den dybblaa Luft, 
mens de graa Olivenskove 
svøbte sig om Klippesiden. 
Dybt fra Dalen steg en Duft, 
det var Duften af Oranger, 

der i gylden Rigdom glinsed 
frem iblandt de mørke Blade. 
Landet blomstred som en Have, 
Kaktusblomster og Agave 
flelted sig til brede Gærder, 
farverige Blomsterpletter 

langs med Vejens Sider lo, 

og i Dalens Bund man skimted 
ude fjærnt en Sø, der glimted, 
eller en brøstfældig Bro 

over Lejet af en Flod, 

der var tørknet bort af Heden. 
Hist og her man saa en Majsmark 

lysende og hvid i Svlen, 

atter fulgte nøgne Sletter, 

hvor det hvide Sand kun gløded 
som et stort og tørstigt IIdhav — 


I den lummerhede Middag 
rasted de i en Taverne, 

hvor de støvet-hvide Æsler 
fandt en flygtig Times Hvil, 
mens de selv sig vederkvæged 
af det fælles Rejseforraad, 
saftig-søde Vandmeloner 
kappedes med store Druer 

om at stille deres 'Tørst. 

Og, imens det svandt i Tasken, 
vaagnede fornyet Livsmod, 
som er Evnen til at haabe. 
Flores tænkte: Hvad er fjorten 
Dage, om de end er lange? 

En Gang faaer de dog vel Ende. 

Og, er Ventetiden omme, 
har jeg jo min Moders Ord 
for at ogsaa Blanseflor 

til Mustorie skal komme, 
for at vi kan læse sammen, 
som i Girilldon hos Gejdes. ' i 


Atler Mulerne blev forspændt, 

og panany gik Rejsen fremad, 
opad stejle Klippeveje, 

gennem trange, mørke Slugter, 
hvor kun Ørnen højt fra Klippen, 
svævende i vide Kredse, 

vogted dem med skarpe Blik. 
Snart dog smiled Landet atter 
og den vævre Vej sig bugted 
gennem frodiggrønne Dale, 

hvor det bugnede med Vin. 
Mange Hytter saa de ligge 
spredte vidt og bredt paa Sletten, 

medens Hyrden tabt og ene 
sad i Marken hos sin Hjord, 


Det blev Aften, før de naaede 
til Mustorie — til Maalet 

for de trætte Mulers Vandring. 
Snart hos Ligoras i Stalden 
fandt de den forønskte Hvile, 
mens Sybilje, Flores" Moster, 
bænked Mændene i Huset, 
Flores og hans hele Følge, 

om de fyldte Velkomstbægre. 
Hen Ringe Trøst dog randt af Vinen 
for den sorgbetyngte Svend. 


Næste Morgen han med Solen 
rejste sig og vandred sorgfuld 
i de blomstergyldne Haver, 
lytted efter Palmens Susen, 
om den hvisked ham en Hilsen 
fra den eneste, hvis Læber 

havde Helse for hans Sjæl. 
Men, naar nogen talte til ham, 
svarede han kort og køligt, | 
aldrig Hjertet kom paa Læben, 
sad og ruged i sit Mørke 

over sine blege Savn. 


Dybt bedrøvedes Sybilje, 

da hun saa den smukke Yngling 
vandre fredløs som en Skygge 

uden Sans for, hvad der ellers 
glæder alle unge Hjerter. 

Selv hun husked fra sin Ungdom 
disse dødsenssorte Timer, 

som med Broddens Giftspids dræber 
Smilet paa de unge Læber, 

og hun gransked paa et Raad. 


Og hun tænkte: Skal der findes 
noget Raad for denne Sygdom, 


maa den søges i en anden 

Sygdom af den samme Art. 
Gift fordeler man ved Modgift, 
Lægekonstens Grund og Regel 
er, at ondt ved ondt fordrives, 
bitre Piller og Mikstur 

bruges imod Mavesmerter, 

og mod Værk i unge Hjerter 
Elskov er den bedste Kur. 


Næste Dag hun tog med Liste 
Flores' Haand, og mens hun talte, 
førte hun ham ubemærket 

ind i Husets Fruerstue, 

hvor de unge Piger sad, 
nogle bøjet over Tenen, 

andre vævende i Lad 

— hvilken lys og liflig Rad, 
hvor de mørke Øjne straaled 
fløjelsbløde som Avrikler, 

og paa bronzebrune Kinder 

Smilet smuttede forbi, 

disse Smil, som frister, stikler, 
indtil Hjertet sig forvikler 

i ct saligt Drømmoeri. 


Dog paa Flores hed det ikke, 
uden Smil med hurtigt Nik 
kold han gennem Stuen gik, 
uskadt af de skønnes Blikke; 

ti hans Elskov som en Rustning 
lønlig om hans Lemmer laa, 

saa ej Smil og Kvinde-Rænker 
til hans Hjerte kunde naa., 


Og han følte kun, hvor Sorgen, 
tæt og fast som Hampereb, 
snørede ham med sit Greb, 

saa han ingen Redning vidste ... 


Med Bekymring saa Sybilje 
nu, at hendes Læge-Kunst 

her var ødslet helt omsonst, 
Flores var ej god at gilje; 
ti hans Hjerte lød hans Vilje 
og var ej tilfals for Gunst. 


Ungdom sidder nærmest Sorgen: 
ti den higer mod det fjærne, 
mod det uopnaaelige, 

udad, fremad — mod i Morgen 
opad imod Sol og Stjerne. 

I sit hvilecløse Jag 

véd den aldrig af i Dag. 

Og den drømmer helst om Døden 
i sin Lykkes Overflod ; 

ti den føler Floden rulle, 

og selv i sin Elskovs Gløden 
føler den en lønlig Skælven, 
som den anende forstod 
Skæbnens grænseløse Kulde, 

der med ubarmhjertig Fod 
træder alle Blomster sønder. 

Selv naar den sit Hoved hviler 
salig i den elsktes Skød, 

og naar hele Verden smiler, 
ser den dog med Angst i Øjet, 
hvordan alle Skyer vandre 
hvileløse over Himlen — 

og den husker i sin Mistro 
Tiden, som vil alt forandre. 


Men om Natten, naar han vaagned, 
og han havde drømt om hende, 
hun, som raaded for hans Tanker, 
at hun bøjed sig imod ham, 
nævnede han hendes Navn. 

Og det var, som Duft af Blomster, 
hvide Liljer og Jasminer 

i en sval og duftsød Bølge 

sødere end jordisk Vellugt 

strøg ham venlig over Panden, 
bragte Mildning for hans Savn. 

Alt var tvende Uger omme, 
endnu ingen Blanseflor, 

ej et Bud og ej et Ord; 

vilde hun da aldrig komme? 
Stadig vented han forgæves, 
halv fortæret af sin Uro, 
spiste ikke, drak ej heller, 
Søvnen flygted ham om Natten, 
som en ensom Drømmevandrer 
gik hun i Orangehaven, 

blind før hvert et Dagens Lys. 


Indtil Ligoras hans Svoger, 
ængsilig over Drengens Tilstand, 
skrev til Kongen, til sin Svoger: 
Hjertenskære Svoger! Hvis I 
ikke vil, at eders Søn, 

Flores, som I sendte til os, 

rent skal græmme sig til Døde, 
lyd mit Raad og tag ham hjem. 
Ti, det bliver daglig værre, 

feks din EN er 


ej han spiser celler drikker, 

og han sover ej om Natten 

— hvordan skal cen Yngling rives, 
som ej faaer sin Naltero? — 
Derfor, hjertenskære Svoger, 

i hvor gerne jeg beholdt ham 

— hvorpaa Himlen er mit Vidne — 
vil mit Raad jeg sætte frem. 

Lad kun alskens Lærdom faro 

— hvad er Lærdom imod Livet? — 
og kald Flores hurtig hjem. 


KØ-SG 


BLANSEFLOR 
SÆLGES TIL BABILON. 





D. denne Tidende blev Kongen bragt, 
kasted han harmfuld Brevet paa sit Gulv 
og løb til Dronningen med disse Ord: 
Et daarligt Raad Du gav mig; ti vor Søn 
er nu af dette Vanvid saa forrykt, 
at han vil hverken spise eller drikke. 
Og visselig er Blanseflor cen Heks; 

ti denne Elskov er saa unaturlig, 

saa rent umulig, havde hun ej brugt 
et Tryllemiddel for at fange ham 

. og lægge ham for evig i sin Lænke. 
Derfor er det min Vilje, at hun skal 
paa Blokken bøde med sin Hals derfor. 
I Fald det havde sket i rette Tid, . 
da havde megen Sorg 03 været spart. 


Dronningen blegnede ved dette Bud- 
skab; || 

men svared sindig: Var det ikke bedre, 
min Herre, om vi skaffed hende bort, 
saa at hun aldrig vendte mer tilbage. 
Der ligger Skibe her fra Babilon, 
og der er rige Købmænd inden Borde, 
hvad om vi solgte Blanseflor til dem? 
De vil betale hendes Skønhed højt 
og føre hende bort til fjærne Lande, 
hvor Flores aldrig finder hende mer. 


Kongen gav nu sit Ja til dette Raad 
og lod i Hast en Købmand kalde til, 
som var i mange Tungemaal forfaren. 
Ham bød han føre Blanseflor til Havnen 
og sælge hende der til Babilon. 


Saaledes handled Kongen i sin Vrede, 
men ej for Fordels Skyld. Som sagt saa 
gjort: 


Købmanden førte Blanseflor til Havnen, 
og førend selv han vidste, var hun solgt, 
og Prisen, hun blev tinget for, var denne: 
Først tyve Marker af det røde Guld, 

saa tyve Marker af det hvide Sølv, 

og dernæst tyve Stykker Silketøj, 

ti Mantler Fløjl med Fo'er af Zobelskind 
og samme Antal Kjorller gjort af Gudvæv, 
og endelig fik han endnu paa Købet 

et Kar af Guld, hvis Lige ikke fandtes, 
gjort af en Mand, der kaldtes Ullius, 
hvorpaa i indgraveret Arbejd saaes 
Grækerne lejrede om 'Trojæ Mur, 
hvorpaa Trojanerne forsvared sig. 


Et andet Billed viste, hvordan Paris 
flygtede med Eline, medens Manden 
prøvede paa at hente Parret ind. 

Og aller paa et andet Felt man saa 
Grækerne sejle over vinblaat Hav, 

og Agamemnon stod ved Skibets Ror. 

Dog skønnere end alt var Karrefs Laag, 
— et Mesterstykke af skarpsindig Kunst — 
Juno, Pallas og Venus saa man dér, 
Guldæblet fandt de i det høje Græs, 

og paa dets gyldne Side stod der skrevet: 
Jog er bestemt den skønneste til Løn. 
— Men, da Gudinderne cj kunde enes 
om, hvem af dem, der derved vel var ment, 
gik de til Paris æskende hans Dom 

og overbød hverandre nu i Løfler. 

Med Magt og Rigdom Juno fristed ham, 
og Pallas lokkede med Vid og Kundskab; 


men Venus loved ham — hvis hun fik 
Prisen — 

den Kvinde, som var Perlen mellem 
Kvinder, 


og hende skænkede han Kampens Løn: 
ti hendes Gave huede ham bedst. 


Alt dette stod paa Laaget; men dets Knap 
var en Karbunkel, der i Nattens Mørke 

skinnede klarere end mange Lys. 
Ovenpaa Knappen sad en Fugl af Guld, 
der mellem sine krumme Kløer holdt 

en Ædelsten, der syntes levende, 

saa skælvende og blød var den af Skær. 


Forfærdiget i Troja, dette Kar 

var fordum derfra boriført af Æncas, 
som skænkede det til sin Fæstemø 

i Longbardi. Siden gik det i Arv 

fra Mand til Mand igennem mange Led, 
indtil cen Tyv, hvis Navn var Galapin, 
stjal det og solgle det, og nu til sidst 
blev det af babilonske Købmænd brugt 
som Andel af den Købesum, hvorfor 
de købte Blanseflor iil Babilon. 

Naar de betalte med saa høj en Pris, 
var det, fordi de vare visse paa 

at vinde Prisen mangefold igen 

af Kongen, naar de kom til deres Land. 

Saa hejsede de Sejl og droge hjem 

og gik til Kongen over Babilon 

og solgte ham den skønne Blanseflor. 

Men Kongen saa, det var en dejlig Mø 

og gættede, hun var af ædel Byrd, 

hvorfor han satte hende i et Taarn 

og planted dobbelt Vagt ved Taarnets 
Dør. 


Da nu den Købmand, Salget var be- 
troet, 
kom hjem fra Stranden, overgav han 
Kongen 
den fulde Købesum for Blanseflor, 
og ligeledes Karret. ' 


Og Kongen lod i Slottets Have bygge 
en mægtig Grav af store, hugne Sten, 


ø 

Es me ere sæ or -æ oo 


hvori han riste lod med gylden Skrift: 
Herunder hviler nu i Dødens Fred 
den høviske og skønne Blanseflor, 
hvem Flores elsked over alle Kvinder. 


KOS 


FLORES VENDER HJEM. 





Dagen derpaa kom Flores hjem, 
i Gaarden hun steg af sin Hest, 
farende ind i Salen han kom 

alt som den vilde Blæst. 


Faderen gik ham i Møde 
og hilste med mange Ord. 
Flores svared: I sige mig, 
hvor er liden Blanseflor? 


Da blev i Salen der stille, 
alle slog Øjnene ned. 

Han vendte sig til sin Moder: 
Du sige mig, hvad Du véd. 

Dronningen svared: Jeg véd det ej, 
da skælvede han saa saare. 

Moderen mægted ej heller mer 

at stanse den rindende Taare. 


Ba 


Hun svarede: Blansefior er død. 
Min Søn, Du have godt Mod. 
Flores stirrede tankeløst, 

som om han ikke forstod. 


Hvide hans Kinder vorde 

som Kinderne paa et Lig, - 
han vilde raabe, men mægted det ej, 
i Struben døde hans Skrig. 


Men da han.-atter fik Mæle, 
som Hvisken hans Stemme lød: 
O sig, at det er slet ikke sandt, 
at Blanseflor er død. 

Jo, svarede Dronningen hulde. 
Det lader sig ikke bøde. 

Ej heller ville vi nægte det, 
det var af Elskov hun døde. 


Da segnede Flores afmægtig om 
som et Træ, der fældes af Lyn; 
stille laa han paa Gulvets Sten, 
det var et Sørgens Syn. 


Grædende raabte Dolores: 
Det Tab forvindes ej vil. 
Nylig jeg misted en Datter 
og nu en Søn dertil. 


Ogsaa Kongen og Dronningen græd 
alt for det unge Liv, 

som laa foran dem paa Gulvets Sten 
og syntes baade kold og stiv. 

Da slog han atter Øjnene op 
som i en Feberkval. 
Klagende lød hans Stemme 
i Slottets høje Sal: 


Du grumme Død, jeg forbander dit Navn, 
hvor fejgt Du Dig end maa dølge, 

kom og lag mig og kryst mig i Favn, 
at jeg kan Blanseflor følge. 


Han bad sin Moder, hun vilde 

til Blanseflors Grav ham tage, 

og da han læste den gyldne Skrift, 
han udbrød atter i Klage: 


Vi var undfanget ved samme Tid, 
paa samme Dag var vi fød; 

hvi skiller Du os da grusomt ad, 
Du uretfærdige Død? 

O Blunseflor, mit lille Kid, + "7 7 
min Legesøster og Ven, ". " " - : 

om sua jeg søgte Alverden om, 

jeg fandt Dig ikke igen. 


Du var paa en Gang gammel og ung, 
elsket af Mand og Kvinde, 

din Lige i Skønhed og i Forstand 
skal aldrig mere man finde. 


Du onde, avindssyge Død, 

Du valgle hende af alle, 

som højest elskede Livets Lys, 
og flygter dem, som Dig kalde. 


Ti kaldes Du af en fattig Mand, 
som længe var mæt af Dage, 

saa vender Du haanligt Ryggen til 
og lader ham blive tilbage. 

Ja, Du gør Uret mod alle Mænd, 

Du røver og raner i Blinde, - 

dog øved Du skændigst Daad mod mig, 
den Gang Du fratog mig hende. 


Hør da min Bøn! Men flyer Du mig, 
skal jeg dog hente Dig ind. 

Du kan ej hindre den i at dø, 

som ej til Livet. har Sind. 


Han greb om den blanke Skede, 
han drog den blanke Kniv, 

som liden Blanseflor gav ham før, 
og vilde ende sit Liv. 


Da styrted hans Moder til og greb 
hans Haandled og raabte: Stands! 
Flores, min Søn, hvad er det Du gør? .- 
Er Du fra Samling og Sans? 

Han svarede: Jeg vil hellere dø, 
langt hellere, Moder kære, 

end leve dette usle Liv, 

jeg ikke mægter at bære. 


Hun sagde: Daarligt er det, min Søn, 
at flygle fra Livels Strid, - 

Døden er alles fælles Lod, 

om blot man venter cn Tid. 


Saa fattig en Stodder findes ej, 
han kan jo rolig vente 

i Gruset foran sin Hyttes Dør, 

og Døden vil en Gang ham hente. 


Men, hvis Du røver Dig selv dit Liv, 
Du vinder ej, hvad Du troer, 

Du faaer i Blomstermarken ej Lod, 
hvor Blanseflor nu boer. 

Fat derfor Mod og lev dit Liv, 
da kommer den Dag maaske, 
at enten levende eller død 

Du skal liden Blanseflor sc. 


Langt hellere ville vi tænke os om 
end Sorgen i Vold os give, 

kanske den Lægedom findes cnd, 
der kalder hende til Live. 


KOG 


DØDNINGEDANSEN. 


NINIØNINNSØNS 


J eg vilde, der var i Verden et Sted, 
mit Hjerte kunde sove i Ro; 

men Angest med dødsskarpt Øje 
har slaget deri sin Klo. 

Jeg ser, hvor Mennesker bygge 

bag Ringmur af Sten og Vand; 

men Døden lister som Skygge 

hen gennem det rige Land. 


Han ringler med sine Knogler. 
Ræddelig er han at se! 

Med Øjnenes Huler han kogler 
og svinger den blinkende Le. 

PRESSERENDE 


Med Haanden plantet i Siden 
svinger han lystig og let 

sin magre Benrad i Dansen; 
aldrig han danser sig træt. 


Han vinker ad høje og lave, 
han byder alle til Dans, 

han fletter af unge og gamle 
en stadig voksende Krans. 
Selv blæser han paa sin Fløjte 
og træder Takten dertil, 

da maa de alle ham følge, 
hvor nødigt de ogsaa vil. 


Kejser og Konge og Pavo 

og Biskop. saa vel som Abbed, 
alle saa maa de dreje 

i Dansen, før selv de véd. 
Ridderen i sin Rustning, 

der Fjenden af Marken slog, 
maa slippe Sejerens Bytte 

og rave i samme Tog. - 

De komme, naar blot han viuker, 
de komme fra Land og Stad, 
højt over Toget blinker 

hans Høstlés skinnende Blad. 
Kansler og Dommer og Læge, 

og Rigernes høje Raad 

— Døden bestandig foran 
galgelystig og kaad. 


De værge for sig med Haanden, 

de trygle en Time om Fred, 

han slaar sit Linklæde om dem 

og fører dem saa afsted. 

Da glemme de Højhed og Hæder, 
da glemme de Rigdom og Rang, 
mens Dødningdansen de træder 

til Fløjtens hvinende Klang. 


Jeg véd ikke Sted, jeg véd ikke Fred, 
jeg faaer ikke Ro til at sove. 

Døden har taget mit fagreste med, 
nu kan ej Livet jeg love. 

En Blomst jeg cjed, og den var min, 
ved den mit Hjerle sig vugged, 

den var saa fager, den var saa fin, 
og nu har Døden den plukket. 


KOG 


KonGEN oG DRONNINGEN TILSTAA ! 
FLORES SANDHEDEN. | 


NINØNANENANE 


Dronningen gik til Kongen 

og taled grædende saa: 

Herre, jeg beder Dig ved den Gud, 
som vi forlade os paa, 

at Du forbarmer Dig over vor Søn, 
endnu mens det er paa Tide, 

og, førend han tager sin Død af Sorg," 
lader ham Sandheden vide. 


Nylig jeg traf ham i Haven 

og tog ham fra denne Kniv, 

just som han retted den mod sig selv 
og vilde taget sit Liv. 


92 


Kongen svarede: Frue, 

bedre at vente en Stund. 

Tiden har Raad for den svareste Sorg, 
den dysser dem alle i Blund. 


Da tændtes paa Dronningens Kind en Glød, 
harmfuld blev hun i Sinde, 

hvis nu vi voldte vor Søn hans Død, 

vi vilde det sent forvinde. 

Hvad hjælper det Guld at samle 

og Rigdom bag Laas og Slaa, 

hvis vi som barnløse gamle 

i Graven selv skulde gaa. 


Da rynked Kongen sin Pande, 
hel hastig Ordene faldt. 
Han sagde: Mener Du, Frue, 


. Vi skulle tilstaa ham alt? 


Hun svared: Det bliver det rette, 
om ellers I vil mig tro, 

da frelse vi enten dem begge 
eller tabe dem begge to. 

Velan, sagde Kongen, det ske, som Du vil, 
for den Ting faaer Du at raade; 

gaa da til Flores og sig ham alt, 

gør det paa lempelig Maade, 

Dronningen gik til Flores. 

Hun sagde: Jeg siger for sand, 
Blanseflor er slet ikke død," 

hun er i et fremmed Land. 


Stenkisten nede i Haven 

er kun et Paafund af mig, 
Blanseflor ligger ikke i den, 
lil Babilon gaaer hendes Vej. 
Kongen lod hende sælge 

— han var hende lidet god — 
at Du en Brud skulde vælge, 
som Du af kongeligt Blod. 


Lod hun da Stenen løfte, 
som over Stenkisten laa, 
Flores drog saa let et Suk, 
da under Stenen han saa. 

Nu vil jeg drage al Verden om 
og ikke saa vil jeg raste, 

førend jeg finder liden Blanseflor, 
da vil mit Anker jeg kaste. 


. Der er ej i Verden saa skjult en Sti, 
Kærlighed vil den jo finde, 

der er ej i Verden saa mørkt ct Skjul, 
den tænder jo Lys derinde. 

Det vidne Plato og Kalladeg, 

der er ej saa stort et Værk, 
Kærlighed kan det magte, 

om den cer trofast og stærk. 


Ung Flores var om Hjertet saa let, 
som Solen hans Ansigt lo, 

der var cj i Haven saa liden Blomst, 
han troede at høre den gro. 

Da gik han for sin Fader at staa; 
han sagde: Min Fader, med Gunst, 
hvi prøved I disse Anslag, 

I ser, de er alle omsonst. 

Nu haver jeg kun en eneste Bøn, + . 
at I ville lade mig drage, 

finder jeg ikke liden Blanseflor, 

da kommer jeg ikke tilbage. 

Et eneste Ønske haver jeg kun 

i Verden ut drage ud, 

finder jeg atter liden Blanseflor,- 

da fæster jeg hende som Brud. 


Kong Feliks stirrede paa sin Søn. 
Vildsomt hans Tanke løb. 
Skrevet det stod i hans Ansigt, 
der blev ikke bedre Køb. 

Bittert angrede det ham nu, 

at han lod Blanseflor drage, 
gerne gav han tusinde Mark 

for at købe hende tilbage. 


— Velan, Du faaer at rejse min Søn, 
hvor dybt det mig end bedrøver, 
men sig mig nu, før Du rejser, 

hvad Du paa Rejsen behøver. 

Hestene i mine Stalde, 
af dem maa Du vælge frit, 
Guldet i mine Gemmer, 
brug det, som det var dit. 


lide er det at rejse ud, 

naar man paa Rejsen skal spare, 

en velfyldt Pung er det bedste Kaar, 
om man med Glæde skal fare. 
Flores takked med høvisk Skik, 

saa gik han i Kongens Stalde, 

otte Heste valgte han sig, 

de skønneste af dem alle. 


Otte Heste tog han sig ud 

og dertil Mænd og Svende, 

Smykker af Guld og Smykker af Sølv, 
Årmring og kosteligt Spænde. 

Fine Klæder og Snabelsko, 

som kunde syne og prange, 

gode Graaskind med Zobelfoer 

og Penge store og mange. 

Da nu de havde alting beredt, 

Vaaben og Mænd og Skatte, 

Dronningen strøg af sin Haand en Ring 
og Flores paa Fingeren satte. 

Hun sagde: Den Ring skal Du gemme, 
min Søn, det bedste Du kan, 

bærer Du den, saa skades Du ej 
hverken af Ild eller Vand. ag 


Der sidder en Sten i Ringen, 

det er en Tryllesten ; 

hvo den bærer, ham vogter den 
baade mod Svig og Men. 

Der er i Stenen en lønlig Kraft, 
som leder hans Fod i Blinde, 

og, hvad i Verden han søger om, 
skal sent eller tidlig han finde. 


ege 


4. 


mm. + 


Første Rasrt. 


hy Se SÆSERE. 


Det var Aflen, da de naaede 
ned til Stranden, hvor de store 
Skibe laa i lange Rækker, 

laa og tørred deres Sejl. 

Og de brede Bølger rulled 

sig med Syngen over Sandet, 
medens Aftensol forsølved 
Haveis blanke, staalgraa Spejl. 


Husene som mørke Masser 

taarned sig mod Aftenrøden, 

Mast og Tovværk stod som Streger 
imod Himlens violet. 

Duften drev fra Myrthehaver, 
medens Nattergalen klukked, 
og den brede Pinjekrone 
stod som kulsort Silhouet. 


Flores og hans Rejsefølge 
svinged ind igennem Gaden, 

hvor i Mørkningstimens Stilhed 
Sang og Hundeglammen lød. 

Og mens nu de strammed Bidslet 
og fik Dyrene i Skridtgang, 
prustende de trætie Heste 
aanded ud i lange Stød. 


Hos en Rigmand dér i Staden 
fandt de Husly Natten over, 

og de løfted sig af Sadlen 

og trak Hestene paa Stald. 
Snart det lange Bord blev duget 
og af deres Rejseforraad 

nu et Maaltid de beredte 

i den rummelige Hal. 

Værten og hans gode Frue 
bad de være deres Gæster, 
og de lejred sig ved Bordet, 
langede til Stob og Fad. 
Under Sang og munter Tale 
Timerne løb let af Stabel, 
Flores kun ved Bordets Ende 
tavs og umeddelsom sad. 


Sjældent af det fulde Bæger 
væded han sin tørre Læbe, 
som en Vismand celler Drømmer 
stirrede han i sit Skød. 

Og imens hans Tanke kredsed 
vildsomt over vilde Vande, 
Længsel brændte i hans Øje 
slærkere end Vinens Glød. 


Værten saa, hvorledes Flores 
sorgfuld sad iblandt de andre, 
uberørt af deres Glæde, 
hverken spiste eller drak — 

og han hvisked til sin Hustru: 
denne Mand var aldrig Købmand, 
snarere kom han til Verden 

i et kongeligt Gemak. 


Og med Kvindens Gætteevnce, 

hvor det gælder andres Sorger, 
bøjede hun sig mod Flores, 

slirred ham i Øjet ind. 

Hvis et Spørgsmaal er forundt mig, 
lystede det mig at vide, 

hvilken Byrde, unge Herre, 

ligger Dig saa tungt paa Sind. 


Ti jeg mindes, at forleden 

drog en Jomfru gennem Byen, 
hun var solgt til fjærne Lande, 
vist til Babilon, jeg troer. 
Straks, da nu jeg saa dit Ansigt, 
mindede det mig om hendes, 
hun var ogsaa bleg og sorgfuld, 
hendes Navn var Blanseflor. 

Den Gang Flores hørte dette, 
rysted han saa stærkt paa Haanden, 
at han tabte nogle Draaber 

paa Værtindens hvide Dug. 

Herre, Du har syndet svarlig, 
raabte Værten højt med Latter; 

Du maa sone til min Hustru 

efter Landsens Skik og Brug. 


Og hans Folk, som gerne vilde 
sprede deres Herres Tungsind, 
skænked denne Tale Bifald, 

lo og jublede i Kor. 

Rask stod Flores op fra Bæuken, 
lod et pragtfuldt Bæger hente, 
til Værtinden han det rukte 
smilende, med disse Ord: 


Frue, tag mod denue Gave, 
skønt dens Værd kun vejer lidel 
mod den glædelige Nyhed, 

som jeg af din Mund erfoer. 

Denne Jomfru er min elskte, 
nu, jeg véd hun er i Live, 
skal min Søgen ikke stanse, 
før jeg finder hendes Spor. 


Tidlig i det næste Daggry 

gik der Mænd igennem Byen, 
som med høje Hornsignaler 
kaldte dem til Byens Havn. 
Snart var alle Mænd om Borde, 
og de hvide Sejl blev hejset, 
og i Morgenbrisen Skibet 
vugged med sin høje Stavn. 


ege 


Tir. BABILON. 


Tir Babilon! Til Babilon 

gaaer Vejen over Haveis blaa, 
og Vejen den er brolagt med 
de tusind runde Bølger smaa. 


Og Vandet det er miledybt, 

paa Bunden staaer der Grav ved Grav, 
en Kirkegaard, en stille Krypt, 

det uudforskelige Hav! 


Og Flores staaer paa Skibets Dæk 
i Graaskindskappen musegraa, 
og stirrer paa det brede Vand 
og kan ej se sig mæt derpaa. 

Det gemmer intet Aasyns Træk, 
kun Himlen ses i dette Spejl, 
og ude fjærnt i Kimingen 
vugger der sig et enligt Sejl. 


Til Babilon! Til Babilon! 
synger den lette Sommervind. 
Til Babilon! Til Babilon! 
klinger det atter i hans Sind. 


Her er saa fredeligt, saa tyst 

ved solklar Dag, i Stjerneskær, 
her er saa grænseløst, saa frit, 
og alt saa fjærnt og dog saa nær. 


Og den, som elsker helt og fuldt, 
han kender ej til Ensomhed, 

der staaer en Stjerne i hans Bryst, 
en skønnere, naar Sol gaaer ned. 

O, Blanseflor, min hvide Blomst, 
Du fylder Verden med din Duft: 
der er af dine Øjnes Glans 

et Smil i denne blanke Luft. 


Jeg føler det, Du er mig nær 
ved Stjernenat, ved solklar Dag, 
jeg føler i den milde Vind 
velsignende dit Aandedrag. 


O, Blanseflor, min hvide Blomst, 
Du lever visselig endnu, 
hvor skulde nogen kunne dø, 
der elskes inderligt som Du. 


.…. Men der er langt til Babilon, 
san dyb er Livets dunkle Strøm, 
og tidt, naar man til Bunden saa, 
var Livets bedste Lyst kun Drøm. 


ANDET Rast. 


KØNININØNANL 


Pia fjerde Dagen skimted de en Strand, 
af Havet dukked op et fremmed Land, 
og højt paa Klippekysten laa en By, 
hvis gule Murstenstaarn stak højt i Sky. 
For Beludator kaldte man dens Navn, 
og der løb Skipperen sit Skib i Havn. 


Før nu de skiltes, Flores dobbelt gav 
Skipperen alt, hvorpaa han havde Krav, 
og takked ham, og derpaa let i Sind 
han drog med sine Mænd i Staden ind. 
Dog før han slap igennem Byens Port, 
maatte han svare Told af smaat og stort. 
Kongen af Babilon var Hersker dér 

og vidste vel, hvad Guldet det var værd. 

Mens Flores nu i Portens snævre Rum 
betalte Manden den forlangte Sum, 
sagde han til ham: Sig mig gode Ven, 
hvor langt har vi til Babilon igen? 
Naar Du har' Lastdyr til at læsse paa, 
kan Du paa fire Dage Babel naa, 
svarede Manden. Derpaa Flores drog 
i Byen ind, og straks han Herberg iog 
hos en paa Stedet rig og anset Mand, 
hvis Skibe foer paa mangt et fremmed 
Land. 


Og nu, da Nutten atter forestod, 

et festligt Maallid han berede lod 

ti Ære for sin Vært og dennes Hus. 
Med drevet Fad og mangt et ædelt Krus 
smykked de Bordet, og den gode Vin 
skummed i Kruset perlende og fin. 


Ved Værtens højre Side Flores sad, 
og sjælden langed han til Krus og Fad, 

ej heller lytted han til Talens Strøm, 
men sad der tavs, som cen, der har en 
Drøm. 


Da raabto Værten: Hejda, gode Ven. 

Ryst Søvnen af Dig! Synk ej saadan hen! 

Livet, har jeg ej Ret, er allfor kort 

til saadan ørkesløs at sørges bort. 

Er det den Told, man pressed af Dig før, 

der endnu lægger Tryk paa dit Humør. 

Jeg tilstaaer, at man klipper Folk for 
slemt; 

men sket er sket, lad det saa være glemt! 


Nej, svared Flores, ikke sørger jeg 
Tor Sølv og Guld. Til Babel gaar min Vej. 
Og al den Sorg og al den Frygt, jeg bær, 
er Frygten for, hvad jeg skal møde dér. 
Hvad mest jeg ængstes for, det skal 
maaske 
i denne onde By jeg opfyldt se; 

men ventede end dér mig Dødens Dom, 
saa kunde jeg dog ikke vende om. — 


Underligt, svared Værten, dino Ord 
minder mig om en Jomfru. Blanseflor 
var hendes Navn, og rigt var hendes Mon, 
som Slave var hun solgt til Babilon. 
Som Du fra fjærne Vesterled hun kom, 
maaske fra Spanjeland, maaske fra Rom, 
jeg husker det ej mer, kun det jeg véd, 
at ogsaa hun til Babilon drog ned. — 
Saa dyb cen Sorg, der laa i hendes Blik, 
-at den os alle her til Hjertet gik. 

Dog, tilgiv at jeg minder Dig derom, 
Sorg er for Sorg ej rette Lægedom. 


I Flores' Øren som Musik det lød, 
hans Øje klared op, hans Kind fk Glød, 
og fluks han lod i Salen bringe ind 
en Kappe foret rigt med Zobelskind. 

Den skænked han sin Vært med disse 
Ord: 

Du har mig glædet, mer end selv Du 
troer; 

ti denne Blanseflor var en Gang min, 

hun krydred mig min Ungdoms første 

Vin, 

og for at finde hende drog jeg ud 

at bringe hende til mit Hjem som Brud; 

ti mer end Solens Lys er hun mig kær 

og uden hende Verden intet værd. 


Ej, raabte Værten muntert, Lykke til 
dit Dagværk, Ven. Det gaa Dig, som Du 
| vil, 
naar da Du vender hjem fra Babels By, 

to glade Mennesker jeg skænker Ly. 
Hos ensom Mand vil Lykken ikke bo, 
men glad den holder til, hvor man er to 
som uset Tredjemand. Gid det maa ske; 
jeg tager glad imod jer alle tre. 

Kort efter alle sig til Ro begav 

at fyldestgøre møre Lemmers Krav, 

i Salene var alle Lamper slukt 

som trætte Øjne Natten havde lukt, 
kun over Beludatur end man saa 

en skælvende og blaahvid Stjerne stan, 
og der, hvor før de høje Stemmer lød, 
daled nu Søvnen tyst og mannasød. 


KOG 


Dantes oG ToRris. 





Fra Beludator Flores og hans Mænd 

drog videre mod deres Rejses Maal 

og naaede efter nogen Tid et Sund, 

og paa dets anden Side laa et Bjerg, 

Felis ved Navn, paa Bjerget laa en Borg: 

men Vandet var saa dybt i dette Sund 

og Strømmens Magt saa stor, at ingen 

Bro 

endnu fik Lov at ligge der i Fred. 

Men paa den øde Strandbred hang et 
Horn, 

og næppe havde Flores stødt deri, 

saa nærmed sig en graanet Færgemand 

og tog dem i sin Baad og færged dem 

i god Behold til Sundets anden Bred. 

Og nu han fritted dem om Rejsens Maal, 

og Flores aabenbarede ham alt 

og Færgemanden tog dem i sit Hus 

og gav dem Ly for Natten. Næste Dag 

takkede Flores ham med gode Ord | 

og med en Skænk af hundred Stykker 
Mønt, 

og bad ham give sig et Jærntegn med 

til en venskabelig og fornem Mand 

i Babilon, den store Konges Stad. 


Herre, gav. Færgemanden ham til 
i Svar, 
saa snart Du nærmer Dig til Babilon, 
ser Du en Sø og over den en Bro, 
og gaaer Du over Broen, ser Du dér 
en Mand, som staaer paa Vagt ved Gaar- 
dens Port, 
Han er en Ven af mig, en mægtig Mand, 
der ejer Byens aller bedste Sted. 
Et saadant Venskab hersker mellem og, 

at vi er halvt om Vinding og om Tab. 
Tag denne Ring og giv ham den til Tegn, 
da vil han venlig aabne Dig sit Hus. 


Og Flores takked ham og drog afsted 
og naaede Byens Port ved Middagstid, 
og foran Porten blev han Manden var 
i Silkeklæder paa en Marmorsivn, 

. udhugget saa den lignede cen Stol. 

Af hver, som vandred over Byens Bro, 
kræved han fire Penninge i Told 

og syv af dem, der ogsaa havde Hest. 


Og Flores hilsed ham paa høvisk Vis 
og rakte Ringen ham som Kendingstegn, 
og Manden kendte den ved første Blik 
og skønned, at han var fornem en Mand, 
og straks han tog ham med sig til sit 

Hus, 
hvor Toris, Mandens Hustru, modtog dem; 
men Mandens eget Navn var Daries. 

Da Flores nu fra Rejsen kom til Ro, 
førte han saadan Tale med sig selv: 
Du staaer nu alisaa ved din Rejses Maal, 
Du er i samme By som Blanseflor ; 
men er Du hende derfor mere nær? 
Hvor skal Du vende Dig om Hjælp og 
Raad ? 
Hvis Du betroer din Plan til nogen Sjæl, 
saa kan det gerne koste Dig dit Liv. 
Hvad om din Rejse nu var helt omsonst? 


Han grebes af en dyb Tungsindighed, 
saa stor, at han forbandede sit Liv. 
og ønsked, han var ingensinde født. 


Men Daries var en forstandig Mand 
og talede sin Hustru Toris til 
og sagde: Denne Mand er ikke glad; 
men nages sikkert af en lønlig Sorg. 
Sæt nu paa Bordet af den bedste Vin; 

ti Vinen løser alles Tungebaand, 
maaske han aabenbarer os sin Sorg. 


— Men Toris svarede med Kvindevid: 
Hvo véd, om Elskov ej er Sorgens Grund; 
det aner mig, at han cer kommet hid 
at søge om den væne Jomfrulil, 
som nylig blev af Købmænd bragt hertil, 
og vred de hvide Hænder Dag og Nat 
af Sorg og Længsel for sin Fæsiemand. 
hvem hun blev stjaalet fra i fremmed 

Land. 


Da nu det gode Maaltid var beredt, 
toge de Flores ind imellem sig 
os trøsted ham med mange Skulderklap. 
Og medens Vinen varmede hans Bryst, 
løstes hans Tunge, og han talte frit: 


Jeg fødtes med en Kongekrone paa, 
det skønne Murcia er mit Fødeland, 

og Flores kaldes jeg, hvor jeg blev 
født, 
men jeg gik ud at søge om en Mø, 
hvem Nid og ÅAvind stjal mig fra ved 
List, 
den skønne Blanseflor, mit Øjes Sol. 


Og jeg er rig paa Gudvæv og pau 
Fløjl, 
og hvis I nu vil staa mig trolig bi 
og hjælpe mig at finde Blanseflor, 
saa vil jeg lønne eders Venskab rigt; 
ti I maa vide, jeg har fast bestemt 
at finde hende eller selv at dø. 


Det Stykke Arbejd, svared Daries, 
bliver just ikke let; ti Blanseflor 
er solgt til Kongen her i Babilon, 
og det er lettere at gaa paa Vand 

end vriste hende ud af Kongens Haand. 


Ti Babilon er Verdens størgte By, 
og at Du ikke skal i Blinde gaa, 
vil jeg beskrive, hvordan den ser ud. 


SØ 


gs 2 ink) HS 


— - 


BABILON BESKRIVES. 





Ti Mile lang er Babel 
med muret Taarn og Tind, 
ad syv og tyve Porte 
vandrer man ud og ind. 
Men midt i Byen ligger 
stormægtigt som et Fjæld, 
med Mur af grønne Stene, 
et kongeligt Kastel. 


En gylden Kuppel knejser 
frit over Muren Top, 
derfra en Guldstang rejser 
sig højt mod Himlen op. 

Paa Stangen øverst oppe 
kan en Karbunkel 80s, 
den lyser over Byen 
vel tyve Miles Kreds. 


Men er man først derinde, 
man ret sig undre maa, 

Paa Gulvet midt i Hallen 

ser man en Sølvhest staa. 
Med Hovene den støtter 

mod en Marmorkummes Rand 
og af dens Mule vælder 

det klare Kildevand. 


Der komme de smaa Jomfruer, 
hvem Kongen mest er huld, 
som højt i Slottets Taarne 
virke i Sølv og Guld. 

De kaste deres Klæder, 

de løsne Baand og Sko, 

og deres hvide Lemmer 

i Kildens Vand de to. 

For Jomfrutaarnet kaldes 

i Babel dette Sted, 

aldrig har noget Mandstrin 
opskræmmet Taarnets Fred. 
Ti Dag og Nat for Døren 
væbnede Vagter staa, 

hvo, som sig Taarnet nærmer, 
med Økser de nedsl!aa. 


Hver Jomfru Landet over, 
som nyder Skønheds Ry, 
finder i dette Tempel 

hos Kongen gæstfrit Ly. 
Hver Morgen følges ivende 
til Kongens Kammer ad, 

hans Sko de hjælpes spænde, 
de holde hans Vaskefad. 


En hjælper ham til Sæde 
paa Silkepuden fin, 

og tørrer efter Badet 
hans Hud med bløde Lin. 

Den anden holder Spejlet 

og glatter Kjolens Læg 

og hjælper ham med Kammen 
at skille Haar og Skæg. 


Men Kongen har den Vane, 
vel kendt paa dette Sted, 
saa ofte Aaret skifter 

at skifte Kone med. 

Den gamle lader han rette, 
at ej i andres Favn 

hun skal ved Elskov plette 
hans Ære og hans Navn. 


Med Sorg i Slottets Have 
de smaa Jomfruer gaa; 

ti ingen af dem véd jo, 
hvem Loddet falder paa. 
Og er end stor den Ære 
at blive Kongens Brud, 
saa maa den dyrt betales, 
naar Aaret rinder ud. 

Den Have har ej sin Lige, 

af Jærtegn er den fuld, 

af Dyr og sære Fugle 

i Kobber og i Guld. 

I Solens Glans de drømmer 
med gylden Vingepryd, 

men blæser det, da strømmer 
fra dem en sagte Lyd. 


Der vokse sjældne Stene, 
Jaspis og Krisolit, 
Smaragdus, Kalltidonius, 
Kristallus, Tiafit: 

men midt i Haven vælder 
en yndig Kilde frem, 

den springer ud i Paradis, 
dens Navn er Evfratem. 


Der staaer et Træ ved Kilden, 
af Blomster har det nok, 
under dets Krone samler 

sig Kongens Jomfruflok. 

Den, hvem da Træet drysser 
sin første Blomst i Favn, 
som Hustru Kongen kysser 
og skænker Dronningnavn. 


Men saadun er det maget 
af Kongen, dette Spil, 

at Blomsten netop falder 
paa den, hans Hu staaer til. 
Hun deler da hans Leje, 
hun nipper af hans Glas, 

til Nytaarsklokken skænker 
en anden hendes Plads. 


Nu om en Maaned samles 
Jomfruerne paany, 
Kongen gør da et Gilde 
for hele Babels By. 

Og derom tvivler ingen, 
saa vid som jeg erfoer. 
at Kongen da vil vælge 
den skønne Blanseflor. 

Ti ingen anden Jomfru 
behager Kongen mer, 

og ingen han saa gerne 

ved sin Betjening ser. 

Knap sover han for Længsel, 
han tænker ene paa 

den Dag, da han til Hustru 
skøn Blanseflor kun faa. 


Flores blev bleg om Kinden, 
han raabte i sin Nød: 

hvis ikke det kan hindres, 
saa bliver det min Død. 

For hendes Liv at frelse 
jeg glad vil ofre mit. 

Kan Du et Raad udtænke, 
Du sige mig det frit. 


Let bliver Sagen ikke, 

gav Daries til Svar; 

men vil mit Raad Du høre, 
saR godt som jeg det har, 

skal Du i Morgen tidlig 
vandre til Borgen hen 
og liste rundtom Muren, 
som tog Du Maal af den. 


Dørvogteren, den Vrantning, 
"1 give Agt derpaa 

og spørge Dig om Grunden, 
lad Du ham da forstaa, 

at Du vil selv opbygge 

et Slot med lige Kunst, 

da skænker han din Rigdom 
Opmærksomhed og Gunst. 


Og han vil skyndsomt byde 
Dig ind paa Tærningspil, 
lad kun en Stund ham bede 
og lad, som Du ej vil; 

men naar Du giver efter, 

og Spillet er begyndt, 

og det er ham, der vinder, 
betal med dobbelt Mønt. 

Tag dygtig Penge med Dig, 
et hundred Sølvmark mindst, 
og har Du Lykken med Dig, 
saa skænk ham din Gevinst. 
Dertil en pragtfuld Gave; 

ti han har Guldet kær, 

at han af den kan skønne, 
hvad Du som Ven er værd. 


Da vil han flittig bede 

Dig næste Dag som Gæst, 

lad atter hundred Sølvmark 
forskønne denne Fest. 

Men, naar om tredje Dagen 

Du gæster ham igen, 

tag med dig hundred Guldmark, 
da bliver Du hans Ven. 


Derhos Du lade spille 

et Sølvkar for hans Syn, 
men naar han beder om det, 
saa rynk kun dine Bryn, 

og før Du ham det skænker, 
afkræv ham først en Ed, 

at han i alle Stykker 

til Hjælp staaer Dig bered'. 


Mens da I sidde sammen, 
kan bedst i Ro og Mag 
Du aabenbare for ham 

dit Ønske og din Sag. 

Da vil sin Hjælp han byde 
i Plan saa vel som Daad, 
kan han ej Hjælpen yde, 
saa véd jeg intet Raad. 


KOG 


FLORES GENFINDER BLANSEFLOR. 


no NINØNSNØNG 


Det gik som Daries havde sagt, 
da Flores den næste Morgen 
med Spejderblikke og Maalesnor 
indfandt sig ved Jomfruborgen. 


Dørvogteren foer ham i Møde 
med onde og bidske Ord; 

før Timen var til Ende 

fe Tærninger randt paa Bord. 
Men da de spilled om tredie Dag, 
og Dagen var næsten svundet, 

da havde Dørvogteren Penge nok, 
men Flores havde Spillet vundet, 

Sagde Flores ham da sin Plan 

med mange og snilde Ord, 

han bad ham aabne sig Taarnets Dør, 
der førte til Blanseflor, 

Dørvogteren blev der over saa angst, 
at han lod Hovedet hænge, 
skammelig haver Du daaret mig 
med dine Gaver og Penge. 


- 


Det, som Du der forlanger mig til, 
har ingen Dørvogter vovet, 
visselig, om jeg prøver derpaa, 
mit Blod kommer over dit Hoved. 


Langt bedre i Tide at vende om, 

det vil jeg for sanden sige: 

Den Spøg kan koste Dig selv din Hals 
og Blanseflors tillige. 

Bad han nu Flores at vende hjem 

og dér taalmodig vente, 

han grunded i Dage, han grunded i fem, 
lod derpaa Flores hente. 


En mægtig Kurv lod han fylde 
med Roser store og smaa, 

han hented en blodrød Kjortel 
lod Flores tage den paa. 


Flores blev lagt i Kurvens Bund, 
som om han var en Byldt, 

alle Roserne ovenpaa, 

til Kurven helt var fyldt. 


To Svende lod han kalde, 
føre som Kæmper at skue, 
han bød dem at bringe Kurven som Skænk 
til Blanseflor hendes Stue. 


133 


Svendene gik med Kurven, 

de tog i en Ende hver, 

ilde de banded den, mens de gik, 
den syntes dem meget svær. 


Men, da de kom paa Trappen, 
havde de Navnet glemt, 

de bragte Eloris Kurven ind, 
som Blanseflor var bestemt, 


Flores rejste sig i den Tro, 
at Blanseflor var til Stede, 
Eloris blev saa angst derved, 
at hun tog til at græde. 


Da Flores saa en fremmed Mø, 
blev selv han saa forskrækket, 
at han sprang ned i Kurven igen 
og sig med Blomsterne dækked. 

Han tænkte: hvem kan vide, 

om ikke der pønses paa Svig, 

de smaa Jomfruer kom løbende til, 
havde hørt Eloris' Skrig. 


Det faldt Eloris i Tanke, 

at Manden i den røde Kofte 

var liden Blanseflors Fæstemand, 
for hvem hun sørged' saa ofte, 


Hun sagde: Kære Veninder, 

da denne Kurv blev bragt ind, 

" fløj der en Sommerfugl op derfra, 
den slog mig ved min Kind. 


Der over var det nylig jeg skreg, 
uden Aarsagen rigtig at vide; 

da holdt sig alle de Jomfruer smaa 
af Latter i deres Side. 

Eloris, Datter af Sakslands Jarl, 

var Blanseflors Veninde, 

de elsked hinanden som Søstre smaa, 
var sammen ude og inde. 


Sammen de syede og talte, 
de væved sammen og sang, 
imellem deres Kamre 

var kun en liden Gang. 


Til deres Kamre ginge 

de lystige Jomfruer smaa, 
Eloris gik til Blanseflors Dør 
og bankede hastigt paa. 


Kom med og se mine Blomster, ; — 


som Gartneren har mig sendt, : 
det skal Du mig sige, om Du tilforn 
har saadanne Blomster kendt. 


. 

Blanseflor svared: Kun lidet nu 
kan Blomster mig forlyste. 
Kongen vil tage mig til sin Brud, 
hvor kan da Blomster mig trøste? 


Men, om det er Guds Vilje, 
skal ingen mig dertil tvinge, 
før jeg skal vorde Flores utro, 
jeg vil mig selv ombringe. 


" Da Flores, som laa i Kurven, 
hørte Blanseflor nævne sit Navn, 
rejste han sig af Blomsterne, 
faldt Blanseflor i Favn. 


. De kyssed hinanden længe, 

- "de 'kyssed hinanden med Liste, 

det var, som havde de glemt deres Sprog 
og intet længere vidste. 

De kunde ej slippe hinanden mer, 
vel maatte Eloris le: 

Saaledes tager Du mod en Blomst, 
Du næppe før vilde se! 


Visselig, kære Blanseflor, 

det beder jeg Dig betænke, 

at den Veninde maa unde Dig vel, 
der slige Blomster vil skænke. 


Tak have Du, liden Eloris, 

det vil jeg ikke fordølge, 

at det er Flores, min Fæstemand, 
er kommet over Land og Bølge. 


Blanseflor førte Flores 

hen til sin egen Seng, 

rigt var den virket med Blomst og Blad 
som Blomster udi Eng 

De satte paa Sengen sig sammen, 
de havde saa meget at tale, 

de taled sammen til Natten kom 
og Øjnene finge Dvale. 


Fjorten Dage leved de dér 

— ingen det maatte vide — 
sammen de spiste, sammen de drak, 
de sov ved hinandens Side. 


KOS 


KONGEN 
OPDAGER DERES KÆRLIGHED. 


SSNININS NING 


Det var i den tidlige Morgenstund 
end Flores og Blanseflor laa i Blund, 
da kom Eloris let som en Vind 

i deres Kammer ilende ind. 


Blanseflor! Skynd Dig! Tag Klæder paa! 
Det er paa Tide til Kongen at gaa. 

Hvis ej Du kommer, vil han Dig savne, 
vækkes hans Mistro, vil lidet det gavne. 


Blanseflor svared: Gaa kun foran! 

Jeg følger efler, saa snart jeg kan. — 
Det var hendes Agt; men, før hun vidste, 
lod hun af Søvnen sig overliste. 

Da Kongen saa, at hun ikke kom, 

talte han til Eloris derom. 

Han spurgte, hvorfor vel Blanseflor tøved. 
da svared Eloris ham helt bedrøvet. 


Herre, jeg beder, vær ikke streng. 
Den hele Nat var hun ej i Seng, 
men vaaged med Bøn og Sang alene, 
at hun maatte eders Godhed fortjene. 


Først hen paa Morgenen sov hun ind, 


til at vække hende jeg havde ej Sind, 


Kongen svared: Det kan jeg kun love, 
er Blanseflor træt, da lad hende sove! 


Da næste Morgen hun holdt sig bered', 
drog Flores hende paa Lejet ned, 

og trykked et Kys paa hendes Kind, 
da glemte hun alt og sov alter ind. 

Da følte Kongen ct Sting i sin Side, 

det var Mistroens Snog, der begyndte at 
' bide, 

han kaldte en Tjener, hvem han sendte, 

at han liden Blanseflor skulde hente. 


Da Svenden ind paa Kammeret tren, 

da saa han paa Lejet to for en, 

og skønt der var Skumring endnu derinde, 
syntes det ham, som det var en Kvinde. 


" Da skyndte han sig til Kongen tilbage 
og sagde: Aldrig i mine Dage 

saa jeg, 0 Konge, en Elskov saa stor 
som mellem Eloris og Blanseflor. 


Jeg fandt dem sammen paa Lejet i Blund, 
Hjerte ved Hjerte og Mund ved Mund, 
saa trygt og roligt slumred de begge, 
ikke havde jeg Sind dem at vække. 

Da blev Kongen rød som det rødeste 
- Blod, 
han saa ikke Solen mer, hvor han stod, 
han blev om Kinden saa hvid som Sne, 
Solen ham syntes med Haan at le. - 


Med draget Sværd til Taarnet han foer, 
Svenden fulgte fast i hans Spor. 
I Taarnets Gang man hørte det gjalde, 
de smaa Jomfruer vaagnede alle. 


Men da de ind paa Kamret kom, 

var det for mørkt til at se sig om, 
først da de fik aabnet en Rude for Dagen, 
skønnede Kongen, han var bedragen. 


Der laa en fremmed i Blanseflors Seng, 
halvt en Jomfru og halvt en Dreng, 

dog om han mest var Mand eller Kvinde 
det kunde Øjet ikke udfinde. 

Da blottede Kongen hans Bryst paa Stand, 
og nu han saa, at det var en Mand, 

da grebes han atter af heftig Harm 

og løftede Sværdet i højre Arm. 


Da vaagnede Flores og Blanseflor begge, 
vel maatte det truende Sværd dem skrække, 
de øjned ingen Hjælp eller Raad 

og brast paa en Gang begge i Graad. 


Kongen spurgte: Hvor turde Du vove 
at lægge hos Blanseflor Dig til at sove? 
Er Du kommet hid for din Død at søge? 
Den skal Du faa med den onde Skøge. 


Da raabte Flores: Tal ikke saa, 

ej renere Jomfru dit Øje saa, 

med mig kan Du gøre frit, hvad Du lyster, 
men skænd ikke Blanseflor, min Søster. 

Det vil jeg lade Dig vide for sand, 
jeg er liden Blanseflors Fæstemand, 
i Murcialand blev hun mig fralistet, 
Du har kun fundet, hvad jeg har mistet. 


Jeg vil slet ikke trygle om Naade, 
jeg beder Dig kun lade Retten raade, 
og er Du ædel, som Du er stor, 

da vil Du visselig høre mit Ord. 


Vælg da en Ridder ud af din Hær, 
at vi kunne kæmpe med lige Sværd, 
hvem Gud da giver Sejren i Hænde, 
hans er Retten, at Du kan det kende. 


Kongen saa, han var spæd og fin, 

han tænkte: Sejren vorder dog min; 

haanlig fortrak sig til Smil hans Læbe, 

han tænkte: Hvorfor skal Du selv ham 
dræbe? 


145 


Han svared: Som dine Synders Løn 

vil af kongelig Naade jeg lilstaa din Bøn. 
Før tredie Dagens Sol er nede, 

maa Du til Tvekamp holde Dig rede. 


Hvis Du da falder i Kampen der, 
er det den Skæbne, som Du er værd; 
men, hvis Du sejrer, jeg siger Dig til, 
Frihed at drage, hvorhen Du vil. 


Dermed lod Kongen det da bero, 

for Døren satte han Laase to, 

og at ingen med List skulde spotte hans 
i Magt, 

han lod den vogte af dobbelt Vagt. 


KOS 

Den tapreste Ridder lod Kongen væbne, 
at han skulde veje Prins Flores' Skæbne. 
Gud Herren naade os alle. 


Uden for Babilon er der en Plads, 

dér sprang saa mangen en Lanse som Glas. 
Og mange hilstes med jublende Munde, 
mens andre segned med Dødsens Vunde. 


Det hele Babilon, store og smaa, 
var strømmet ud for at se derpaa. 


Saa lade vi Lurene gjalde. 

Da nu man hørte Lurene klinge, 
to Riddere saa man i Sudlen springe. 


Da tredje Gang de hilste med Gny, 
da saa man alene en Hvirvelsky. 


Da de red sammen første Gang, 
begges Lanser i Stykker sprang. 


Da droge de Sværd af Skede, 
skinnende Klinger og brede. 


Ung Flores førte sit Hug behænde, 
Ridderens Skulder han kløv i tvende. 


Ridderen vaklede, men kun kort, 
saa hug han Flores Skjoldet bort. 


Gud Herren naade og alle. 


Da nu de rede sammen dernæst, 


hug' Flores Halsen af Ridderens Hest. 

Og, da han ej endnu vilde vige, 
han mistede venstre Haand tillige. 


. Ridderen blev baade varm og vred, 
slog Flores" Hest, saa den segned ned. 


Han kløved uden at helme 
med øvet Hug hans Hjelme. 


Da hørte man Folket huje og støje, 
liden Blanseflor blev det sort for Øje. 


Men Flores selv led ingen Men, 
det voldte hans Moders Tryllesten. 


Da blev Flores baade vred og varm, 
han afhugged Ridderens højre Arm. 


Riddersmanden i Gruset segned, 
nu saaes det først, at hans Kind var 


blegnet. 

Flores sin Rustning af sig drog, 
som Klokketunger hans Hjerte slog. 


Kongen lod Flores til sig kalde, 
han rakte ham Haanden foran dem alle. 


Han sagde: Du blive nu her hos mig, 
et Kongerige vil jeg give Dig. 


Men Flores' Øje listelig lo: 
I Murcialand er bedre at bo. 


Dog lover jeg, om vi blive i Live, 
tolv Maaneder ville vi hos Dig blive. 


Tolv Maaneder blev de i Kongens Gaard, 
hver Dag var der Gilde det ganske Aar. 


Og den Gang Aaret var vel til Ende, 
de vidste ej, hvor de Dage var henne. 

Saa hejsed de Sejl i den høje Raa, 
til Murcialand over Bølgen blaa. 


I Murcia fandt de Slottet øde, 
deres Forældre var alle døde. 


Men Folket kendte Flores paa Stand, 
de gjorde ham til Konge udi alt det 
Land. 


Og Blanseflor fik Plads ved hans Side 


i alle Dage baade onde og blide. 
Saa lade vi Lurene gjalde. 

